“Dooie” word wakker by begrafnisondernemerPorter and Sons-begrafnisondernemers ŉ 78-jarige Amerikaner wat dood verklaar is, het wakker geword net voordat hy gebalsem kon word, het die Amerikaanse media Vrydag berig. Walter Williams is Woensdagaand dood verklaar toe paramedici nie sy pols kon kry nie. Hy is na die Porter and Sons-begrafnisondernemers in Lexington, Mississippi, geneem. Hy het egter ŉ paar uur later, toe die personeel sy liggaam wou voorberei, in die lyksak beweeg. “Om ŉ lang storie kort te maak, hy is nie dood nie,” het Byron Porter, begrafnisondernemer, aan die plaaslike televisiestasie WAPT gesê. Porter sê hy het nog nooit vantevore so iets gesien nie. Martha Lewis, Williams se dogter, het gesê sy weet nie hoe lank haar pa nog gaan leef nie, maar hulle is baie dankbaar dat hy weer wakker is. ŉ Plaaslike lykskouer het gesê dit is moontlik dat Williams se pasaangeër gestop het en toe weer begin werk het. -SAPA